રજનીને ત્યાં અઠવાડિયામાં દાદાનો એક પત્ર આવે, આવે ને આવે જ. એમાં કાંઈ ચૂક થતી તો એ પોસ્ટ ખાતાની થતી દાદાની નહિ. રજનીને એ લોકો રહેતા હતા એ એપાર્ટમેન્ટમાં બાવન ફ્લેટ હતા. પાર્કિંગમાં તેમનું કોઅમન લેટર બોક્સ હતું તેમાં પોસ્ટમેન એક માત્ર દાદાનું પોસ્ટકાર્ડ નાખી જતો. ક્યારેક વળી કોઈનું જ્ઞાતિનું મુખપત્ર આવતું. ફ્લેટ્સના મોટાભાગના લોકો પોસ્ટ બોક્સમાં જોવાની દરકાર પણ કરતા નહિ. ભૂલથી કોઈ તેમાં નજર કરતું તો દાદાનો પત્ર જોપી તેમને આશ્વર્ય થતું. કેટલાક તો રજનીના પપ્પાને પ્રશ્ન કરતાંય ખરાઃ ‘મોબાઈલના આ યુગમાં તમારે ત્યાં પત્ર આવે છે?’